Abrahamu mkaapweke

Abrahamu mkaapweke (Edesa, leo Urfa, nchini Uturuki, 290 - Lapseki, 366) alikuwa mmonaki wa Mesopotamia katika karne ya 4 BK aliyetumwa kama padri mmisionari huko Beth-Kiduna; ndiyo sababu anaitwa Kidunaia.

Tangu kale anaheshimiwa kama mtakatifu, hasa tarehe 29 OktobaMartyrologium Romanum.

Maisha
Alizaliwa na familia tajiri akapewa mke akiwa bado kijana, lakini siku ya arusi alikimbia akajifungia katika chumba kisicho na mlango kwa miaka kumi. Hatimaye familia yake ilimruhusu kufuata wito wake.

Baadaye askofu alimpa upadrisho akamtuma kufanya umisionari katika mji uliokataa uongofu. Ingawa mwenyewe hakupenda hayo, kwa mwaka mmoja aliwaongoa wengi na kujenga kanisa.

Kwa sala zake alimuomba Mungu amtume mmisionari bora zaidi, na aliposikilizwa, alirudi upwekeni hadi mwisho wa maisha yake.

Alitoka mara moja tu, ili kumuongoa mtoto wa ndugu yake kutoka maisha maovu.

Maisha yake yaliandikwa na Efrem Mshamuhttps://www.santiebeati.it/dettaglio/75570.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Category:Waliozaliwa karne ya 4
Category:Waliofariki 366
Category:Wamonaki
Jamii:wakaapweke
Jamii:Mapadri
Jamii:Wamisionari
Category:Watakatifu wa Uturuki